ტეო ერნანდესი

ტეო ბერნარ ფრანსუა ერნანდესი (; დაიბადა 6 ოქტომბერი 1997 წელს) — საფრანგეთის პროფესიონალი ფეხბურთელი, რომელიც თამაშობს მარცხენა მცველის პოზიციაზე სერია -ს კლუბ მილანში და საფრანგეთის ეროვნულ ნაკრებში. მას ახასიათებს სიჩქარე, დრიბლინგი და გოლის გატანის უნარი.

ტეო ერნანდესი არის პროფესიონალი ფეხბურთელის, ლუკას ერნანდესის უმცროსი ძმა, და ყოფილი ფეხბურთელის, ჟან-ფრანსუა ერნანდესის შვილი.

კლუბური კარიერა
ატლეტიკო მადრიდი
ტეო მარსელში დაიბადა, თუმცა ესპანეთში 2 წლის ასაკში გადავიდა საცხოვრებლად. 2007 წელს, 9 წლის ასაკში, იგი შეუერთდა ატლეტიკო მადრიდის აკადემიას. ახალგაზრდული საფეხურების გავლის შემდეგ, 2015 წლის ზაფხულში იგი დაწინაურდა სარეზერვო გუნდში, რომელიც ასპარეზობდა ტერსერა დივიზიონში.

3 თებერვალის 2016 წელს ტეომ განაახლა კონტრაქტი კლუბთან. ორი დღის შემდეგ, იგი გამოძახებული იქნა პირველი გუნდის შემადგენლობაში ლა ლიგას მატჩისთვის ეიბართან – მიზეზი გახდა გუნდში არსებული ტრავმები. თუმცა, იგი მატჩის განმავლობაში დარჩა შეუცვლელ სათადარიგო მოთამაშედ ვიცით რომ ანგარიში 3–1 იყო და შეხვედრა დასრულდა ატლეტიკოს გამარჯვებით.

ალავესი
2016 წლის 4 აგვისტოს ერნანდესმა განაახლა კონტრაქტი კლუბთან 2021 წლამდე, თუმცა ის იჯარით გადავიდა კლუბ დეპორტივოში იჯარით. ტეოს პროფესიონალური დებიუტი შედგა იმავე თვეში, როცა ძირითადში შევიდა და ითამაშა 0–0 ანგარიშით დასრულებულ სახლში მატჩში სპორტინგი დი ხიხონისთან.

2016 წლის 16 ოქტომბერის ერნანდესს პირდაპირი წითელი ბარათი დაეთმო 1–1 ანგარიშით დასრულებულ სახლში მატჩში მალაგასთან, იგნაციო კამაჩოსზე ჩადენილი მკაცრი ტაკლით.
ბასკეთის გუნდში იყო ძირითადი მოთამაშე 2016–17 წლების კოპა დელ რეის მონაწილეობისას, რომელმაც პირველად 91-წლიან ისტორიაში მოაღწია ფინალამდე. საბოლოო მატჩში, რომელიც გაიმართა 2017 წლის 27 მაისის, ერნანდესმა გაიტანა გოლი პირდაპირი თავისუფალი დარტყმით, მაგრამ საბოლოოდ გუნდი დამარცხდა ანგარიშით 1–3 ბარსელონას წინააღმდეგ.

რეალ მადრიდი
2017 წლის, 5 ივლისს, ტეო ერნანდესმა გააფორმა ექვსწლიანი კონტრაქტი რეალ მადრიდიდთან, მას შემდეგ რაც კლუბმა გადაიხადა მისი 24 მილიონი ევროს გამოსასყიდი თანხა.

მან თავისი სადებიუტო მატჩი ჩაატარა 2017 წლის, 16 აგვისტოს, როცა შეცვალა მარკო ასენსიო სანტიაგო ბერნაბეუზე მატჩში, სადაც რეალ მადრიდმა 2–0 დაამარცხა ბარსელონა 2017 წლის ესპანეთის სუპერთასზე.

ტეო ერნანდესმა მონაწილეობა მიიღო უეფას ჩემპიონთა ლიგის (2017–2018)ის სამ შეხვედრაში, რითაც დაეხმარა კლუბს ზედიზედ მესამე და საერთო ჯამში 13-ე ტიტულის მოპოვებაში ჩემპიონთა ლიგაზე.

10 აგვისტოს, 2018 წელს, იგი იჯარით გადაეცა რეალ სოსიედადს.

მილანი
2019 წლის 7 ივლისს, ტეო ერნანდესი შეუერთდა სერია ა-ს კლუბ მილანს მაქსიმუმ 20 მილიონი ევროს ღირებულების ტრანსფერით. ტრანსფერი დაამტკიცა და განახორციელა პაოლო მალდინიმ, რომელმაც ერნანდესს შეხვედრა მოუწყო იბისაში, რათა გუნდის დატოვებაზე დაეყოლიებინა.

ერნანდესმა დებიუტი 2019 წლის 21 სექტემბერს, ინტერის წინააღმდეგ დერბი დელა მადონინაში 2–0 წაგებულ მატჩში ჩაატარა, სადაც მან 18 წუთი ითამაშა.

თავისი პირველი გოლი „როსონერების“ მაისურით მან 2019 წლის 5 ოქტომბერს გაიტანა, როცა ჯენოას წინააღმდეგ მატჩში გუნდს 2–1 გამარჯვებაში დაეხმარა.

პირველივე სეზონში მან ყველა ტურნირზე ერთად 7 გოლი გაიტანა და 3 საგოლე პასი გააკეთა.

2020 წლის 23 დეკემბერს, ერნანდესის 93-ე წუთზე გატანილმა გამარჯვების გოლმა მილანს ლაციოს წინააღმდეგ მატჩში გამარჯვება მოუტანა და გუნდი სერია ა-ს სათავეში დატოვა.

2020–21 წლების სეზონში ერნანდესი გახდა ერთადერთი მცველი ევროპის ტოპ 5 ჩემპიონატში, რომელმაც ორ მატჩში დუბლი შეასრულა. ის ასევე გახდა ყველაზე მეტი წარმატებული დრიბლინგის მქონე მცველი სერია ა-ში — 73 წარმატებული მცდელობით.

მეორე სეზონში მან 8 გოლი გაიტანა და 7 საგოლე პასი გააკეთა ყველა ტურნირზე. სამი დღის შემდეგ, მან დუბლი შეასრულა ვენეციასთან შეხვედრაში, რომელიც მილანმა 3–0 მოიგო. ამით ერნანდესი გახდა პირველი მცველი კლუბის ისტორიაში, რომელმაც სერია ა-ში მინიმუმ სამი დუბლი შეასრულა.

2022 წლის 11 თებერვალს, ერნანდესმა მილანთან კონტრაქტი 2026 წლამდე გაახანგრძლივა.

2022 წლის 15 მაისს ატალანტასთან მატჩში, ერნანდესმა 95 მეტრი ირბინა და შემდეგ მეორე გოლი გაიტანა, რაც 2–0 გამარჯვებაში მნიშვნელოვანი აღმოჩნდა.

ერთი კვირის შემდეგ, მილანმა სერია ა-ს ჩემპიონობა მოიპოვა — 11 წლის შემდეგ პირველად. ერნანდესმა სეზონი 5 გოლითა და 6 საგოლე პასით დაასრულა, რაც იმ სეზონში ყველა მცველს შორის საუკეთესო მაჩვენებელი იყო.

2023 წლის 25 ოქტომბერს, ტეო ერნანდესი პირველად დაუპირისპირდა უფროს ძმას, ლუკასს, პროფესიონალურ დონეზე — ჩემპიონთა ლიგის ჯგუფური ეტაპის მატჩში, რომელიც პარი სენ-ჟერმენთან სტუმრად 3–0 წაგებით დასრულდა მილანისთვის. ორ კვირაში ძმები კვლავ დაუპირისპირდნენ ერთმანეთს, ამჯერად „სან სიროზე“, სადაც „მილანმა“ 2–1 მოიგო და ტეომ გამარჯვების გოლს ასისტი მიაწოდა ოლივიე ჟირუს.

2023 წლის 2 დეკემბერს, როდესაც მილანი მძიმე ტრავმებით იყო დატვირთული დაცვის ხაზში, ერნანდესმა ითავა ცენტრფორვარდის პოზიციაზე თამაში — კარიერაში პირველად — და იტალიურმა პრესამ მას შექება არ დააკლო „ფროზინონესთან“ 3–1 გამარჯვების შემდეგ.

2024 წლის 27 სექტემბერს, ერნანდესმა გოლი გაიტანა ლეჩესთან 3–0 გამარჯვებულ შეხვედრაში, რაც მისი 29-ე გოლი იყო სერია -ში. ამ შედეგით მან პაოლო მალდინის გოლების რაოდენობას გაუთანაბრდა სერია -ში და მილანის კლუბმა, ისევე როგორც მალდინიმ, ტეო საჯაროდ შეაქო სოციალურ მედიაში.

2024 წლის 6 ოქტომბერს, თავის 27-ე დაბადების დღეზე, ტეო ერნანდესს სკანდალური მატჩი ჰქონდა ფლორენციაში, სადაც „მილანი“ 2–1 დამარცხდა ფიორენტინასთან. მატჩის შემდეგ, ერნანდესმა იკამათა არბიტრთან, რის გამოც მიიღო წითელი ბარათი და ორ მატჩიანი დისკვალიფიკაცია. პირველ ტაიმში მან ფიორენტინას სასარგებლოდ დანიშნა პენალტი რომელიც მაიკ მენიომ მოიგერია, ხოლო მოგვიანებით თავადაც ვერ გამოიყენა თერთმეტმეტრიანი, რადგან მისი დარტყმა დავიდ დე ხეამ მოიგერია. მეორე ტაიმში, ერნანდესმა მარცხენა ფლანგიდან გადაცემით გაატანინა გამათანაბრებელი გოლი კრისტიან პულისიკს, ხოლო შემდგომ კიდევ ერთხელ მოხვდა ყურადღების ცენტრში — საეჭვო ჩარევის გამო საკუთარ საჯარიმოში. საბოლოოდ, ვიდეოგამეორების შემდეგ მსაჯმა პენალტი არ დანიშნა.

2025 წლის 14 იანვარს, ერნანდესმა გაიტანა თავისი 30-ე გოლი სერია -ში „მილანის“ მაისურით — სტუმრად კომოსთან 2–1 გამარჯვებისას — და გახდა კლუბის ყველაზე შედეგიანი მცველი სერია -ს ისტორიაში, გადასწრებული პაოლო მალდინის.

საერთაშორისო კარიერა
2018 წლის 26 აპრილს, ერნანდესი პირველად გამოიძახეს საფრანგეთის ეროვნული ნაკრების შემადგენლობაში. დებიუტი ჰქონდა 2021 წლის 7 სექტემბერს ფინეთთან მატჩში, 2022 წლის მსოფლიო ჩემპიონატის საკვალიფიკაციო ეტაპზე, რომელიც საფრანგეთმა შინ 2–0 მოიგო. ერნანდესი ძირითადში იყო და სრული მატჩი ჩაატარა.

2021 წლის ოქტომბერში, ბელგიასთან მატჩის წინ, რომელიც უეფას ერთა ლიგის ნახევარფინალი იყო, ტეომ პირველად მიიღო გამოძახება ნაკრებში დიდიე დეშამისგან ერთად თავის ძმასთან, ლუკასთან. ორივე მინდორზე იმავე მატჩში გამოვიდა — ტეო მარცხენა ვინგბექად, ლუკა კი მარცხენა ცენტრალურ მცველად — რაც მათი პირველი ერთობლივი მატჩი იყო ეროვნულ ნაკრებში. 7 ოქტომბერს, ტეომ ბოლო წუთებზე გაიტანა გამარჯვების გოლი ბელგიასთან 3–2 გამარჯვებულ შეხვედრაში და საფრანგეთი ისტორიაში პირველად გაიყვანა ერთა ლიგის ფინალში.

2022 წლის ნოემბერში, ერნანდესი შეიყვანეს საფრანგეთის საბოლოო განაცხადში მსოფლიო ჩემპიონატზე, რომელიც ყატარში გაიმართა. 14 დეკემბერს, ერნანდესმა გაიტანა გოლი მაროკოს წინააღმდეგ 2–0 მოგებულ ნახევარფინალში.